נוסח לדיון בוועדת העבודה הרווחה והבריאות של הכנסת ביום 3 בינואר 2011: 
סימוכין: 03112510
הצעת חוק שירות הקבע בצבא-הגנה לישראל (גימלאות) (תיקון – החרגת קופה ציבורית בתעשיות ביטחוניות ממשלתיות), התשע"א-2011*
	תיקון סעיף 33
	1.
	בחוק שירות הקבע בצבא ההגנה לישראל (גימלאות) [נוסח משולב], התשמ"ה–
1985, בסעיף 33(ד), בסופו יבוא "או על זכאי לקצבת פרישה שהכנסתו האמורה משולמת לו בעד עבודתו בתעשייה ביטחונית ממשלתית; לעניין זה "תעשייה ביטחונית ממשלתית" – חברה ממשלתית, חברה בת ממשלתית או חברה בבעלות ממשלתית מלאה, כהגדרתן בחוק החברות הממשלתיות, התשל"ה–1975
, שעיסוקה בתחום הביטחון וששר הביטחון נקבע כאחראי לענייניה לפי החוק האמור".

	
	
	[לדיון: מה ההצדקה להבחין בעניין זה בין עבודה בתעשיות ביטחוניות ממשלתיות לבין עבודה בכל "קופה ציבורית" אחרת?

מה ההצדקה להבחין בין התעשיות הביטחוניות הממשלתיות לבין עבודה בטחונית אחרת בשירות המדינה, לרבות ביחידות סמך הכפופות לראש הממשלה שעיקר פעילותן בתחום ביטחון המדינה?]

	תיקון חוק שירות המדינה (גימלאות)
	2.
	בחוק שירות המדינה (גימלאות) [נוסח משולב], התש"ל–1970
, בסעיף 35, אחרי סעיף קטן (ו) יבוא: 

	
	
	
	"(ו1)
הוראות סעיף זה לא יחולו על זכאי לקצבת פרישה שערב פרישתו מהשירות היה עובד שירותי הביטחון כמשמעותו בסעיף 63א,  שמשכורתו הקיימת היא בעד עבודתו בתעשייה ביטחונית ממשלתית; לעניין זה "תעשיה ביטחונית ממשלתית" – חברה ממשלתית, חברה בת ממשלתית או חברה בבעלות ממשלתית מלאה, כהגדרתן בחוק החברות הממשלתיות, התשל"ה–1975
, שעיסוקה בתחום הביטחון וששר הביטחון נקבע כאחראי לענייניה לפי החוק האמור".


חברי הכנסת: עתניאל שנלר וחיים כץ
* הצעת חוק מס' פ/2489/18; הועברה לוועדה ביום י' באב התש"ע (21 ביולי 2010).


� ס"ח התשמ"ה, עמ' 142.


� ס"ח התשל"ה, עמ' 132.


� ס"ח התש"ל, עמ' 65.


� ס"ח התשל"ה, עמ' 132.

